สรุปเหตุการณ์ ผู้เช่าประท้วงห้างแพลทินัม ราคาหุ้นดิ่ง 10% ในวันเดียว
1-วันนี้ มูลค่าบริษัท เดอะ แพลทินัม กรุ๊ป เจ้าของห้างแพลทินัมลดลง 10.17%  คิดเป็นมูลค่าบริษัทที่หายไปราว 1,000 ล้านบาท  เกิดอะไรขึ้นกับแพลทินัม?
26 ก.พ. 2563

สรุปเหตุการณ์ ผู้เช่าประท้วงห้างแพลทินัม ราคาหุ้นดิ่ง 10% ในวันเดียว /โดย ลงทุนแมน
1-วันนี้ มูลค่าบริษัท เดอะ แพลทินัม กรุ๊ป เจ้าของห้างแพลทินัมลดลง 10.17% 
คิดเป็นมูลค่าบริษัทที่หายไปราว 1,000 ล้านบาท 
เกิดอะไรขึ้นกับแพลทินัม?
2-เรื่องแรกก็คือ ผู้เช่าห้างแพลทินัมออกมาเดินขบวนประท้วงให้ลดค่าเช่าลง เนื่องจากไม่มีคนเดิน เหมือนกับเหตุการณ์ที่เกิดขึ้นกับห้างมาบุญครองเมื่อไม่กี่วันที่ผ่านมา
3-สาเหตุหลัก ก็มาจากการแพร่ระบาดของโรค Covid-19 ก่อนหน้านี้ที่ส่งผลให้นักท่องเที่ยวต่างชาติโดยเฉพาะคนจีน หายไปทันที..
4-ห้างแพลทินัม เป็นทำเลทองใจกลางกรุงที่เป็นแหล่งท่องเที่ยวสำคัญสำหรับชาวต่างชาติ มีค่าเช่าอย่างน้อยเดือนละ 3,000 บาทต่อตารางเมตร ซึ่งถือเป็นหนึ่งในพื้นที่ให้เช่าที่แพงสุดในประเทศไทย
5-แต่เมื่อห้างไม่มีคนเดิน พ่อค้าแม่ค้าจึงไม่มีรายได้
เมื่อรายได้หายไปจนไม่มีอะไรมาจ่ายค่าเช่า พ่อค้าแม่ค้าจึงออกมาประท้วง
6-แต่ยังไม่หมดเพียงแค่นี้ เพราะว่าก่อนหน้านี้ แพลทินัมก็เผชิญกับมรสุมอีคอมเมิร์ซที่เข้ามาแย่งลูกค้าไป รวมถึงห้างเปิดใหม่อย่างเดอะ มาร์เก็ต ที่ยังไม่ประสบความสำเร็จเท่าไรนัก
7-ซึ่งถ้าดูเฉพาะ รายได้ค่าเช่าและค่าบริการปี 2562
 
ไตรมาสที่ 1 รายได้ 407 ล้านบาท กำไรขั้นต้น 256 ล้านบาท
คิดเป็นอัตรากำไรขั้นต้น 63%
ไตรมาสที่ 2 รายได้ 455 ล้านบาท กำไรขั้นต้น 253 ล้านบาท
คิดเป็นอัตรากำไรขั้นต้น 56%
ไตรมาสที่ 3 รายได้ 395 ล้านบาท กำไรขั้นต้น 196 ล้านบาท
คิดเป็นอัตรากำไรขั้นต้น 50%
สะท้อนให้เห็นว่ารายได้บริษัทกำลังมีค่าใช้จ่ายที่เพิ่มขึ้นสวนทางกับรายได้ที่ไม่โต
8-ล่าสุด การระบาดของโรค Covid-19 ในประเทศไทยมีแนวโน้มการติดเชื้อเพิ่มขึ้น จนล่าสุดธนาคารบางสาขา และโรงเรียนบางแห่งประกาศปิดชั่วคราวไปแล้ว ก็ยิ่งทำให้อนาคตคาดการณ์ไม่ได้
9-เมื่อปัญหาเดิมยังไม่ถูกแก้ไข แถมปัญหาใหม่เข้ามาซ้ำเติม 
บทสรุปที่เกิดขึ้นวันนี้ก็คือ มูลค่าบริษัทแพลทินัมที่หายไปกว่า 1,000 ล้านบาทในวันเดียว โดยติดลบ 10.17% ซึ่งลงแรงกว่าตลาดโดยรวมในวันนี้ที่ลดลงมากเช่นกัน (ดัชนี SET ติดลบ 72.69 จุด หรือคิดเป็น -5.05%)
10-ปิดท้ายด้วยข้อมูลที่น่าสนใจ หุ้นบริษัท เดอะ แพลทินัม กรุ๊ป เคยทำจุดสูงสุดที่ 9.64 บาท ต่อหุ้น แต่ปิดตลาดวันนี้ราคาเหลือเพียง 3.18 บาท ต่อหุ้น คิดเป็นการลดลงจากจุดสูงสุดถึง 67%
----------------------
Blockdit ที่สุดของแอปมีสาระ
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube -